Diari Oficial de la Generalitat Valenciana


Sumari del DOGV 9909, del 06-08-2024 (2024/8176)

ANUNCI pel qual se sotmeten a informació pública les sol·licituds d'autorització administrativa prèvia i autorització administrativa de construcció corresponents a una central fotovoltaica denominada «PF Torrellano» i la seua infraestructura d'evacuació, amb potència a instal·lar 4,95 MW, a situar en el terme municipal d’Elx. Expedient ATALFE/2024/15/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8176

CVE
:   TCCM-W-4935-3361

Data del document
:   26-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

– el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,

– la Llei 24/2013 de 26 de desembre, del sector elèctric,

– el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,

– la Llei 21/2013, de 9 de desembre, d'avaluació ambiental,

– la Llei 3/2014, d'11 de juliol, de vies pecuàries de la Comunitat Valenciana,

– la Llei 43/2003, de 21 de novembre, de forests,

– la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,

– i la Llei 39/2015, d'1 d'octubre, del procediment administratiu comú de les administracions públiques,

se sotmeten a informació pública les sol·licituds d'autorització administrativa prèvia i d'autorització administrativa de construcció de la instal·lació elèctrica que s'indica:

Peticionari: CITROLOGIC ECO SL, NIF: U48049735S i amb domicili social en Partida de Torrellano alto 5, Elx.

Tipus de central elèctrica: central fotovoltaica denominada «PF Torrellano», amb potència a instal·lar 4,95 MW, incloses les seues infraestructures d'evacuació.

Emplaçament de grups generadors i infraestructura d'evacuació: Polígon 160 parcel·les 64 i 65, del terme municipal d'Elx  (Alacant).

Òrgan competent per a autoritzar la instal·lació: Servici Territorial d'Indústria, Energia i Mines de la Conselleria d'Innovació, Indústria, Comerç i Turisme.

Documents sotmesos a informació pública:

> ![](https://dogv.gva.es/publicaciones/imagesSF/2024/8/2/1204315/punto.gif)     Projecte: “Instal·lació de planta solar fotovoltaica PSFV “Torrellano” connectada a xarxa”.

> ![](https://dogv.gva.es/publicaciones/imagesSF/2024/8/2/1204315/circulo.gif)     Estudi d'Impacte  Ambiental

> ![](https://dogv.gva.es/publicaciones/imagesSF/2024/8/2/1204315/circulo.gif)     Estudi d'Integració Paisatgística.

> ![](https://dogv.gva.es/publicaciones/imagesSF/2024/8/2/1204315/circulo.gif)     Memòria justificativa del compliment dels criteris del Decret llei 14/2020.

> ![](https://dogv.gva.es/publicaciones/imagesSF/2024/8/2/1204315/circulo.gif)     Pla de desmantellament i restitució del terreny i entorn afectat.

> ![](https://dogv.gva.es/publicaciones/imagesSF/2024/8/2/1204315/circulo.gif)     Separates dirigides a: Direcció General de Medi Natural i Animal, Direcció General d'Urbanisme, Paisatge i Avaluació Ambiental, i-DE, Ajuntament d'Elx i AESA.

Pressupost: 2.252.736 €

Característiques principals:

Instal·lació fotovoltaica: La central fotovoltaica denominada "PF Torrellano" de 6,903 MWp, està composta per un camp generador de 9.360 mòduls fotovoltaics de 737,5 Wp, muntats directament sobre el sòl en estructura fixa. Estos mòduls fotovoltaics es connecten amb 15 inversors de 330 kVA. La potència nominal d'inversors serà, per tant, 4,95 MW. Al seu torn els inversors es connecten amb la part de baixa tensió del transformador  de 5.000 kVA per a elevar la tensió a 20 kV. La línia elèctrica d'evacuació de 20 kV discorrerà des de l'eixida del centre de transformació, en forma subterrània, fins al centre de protecció i mesura amb una longitud de 3,45 m. D'este centre partirà un altre tram subterrani de 143 m. fins al centre de seccionament. D’ací partirà un altre tram subterrani de 15 m. en doble circuit fins al nou entroncament a un altre tram subterrani que s'intercalarà entre els suports núm. APY-136116 i núm. APY-136117 i que es troba en la mateixa parcel·la cadastral que la planta solar fotovoltaica. El punt de connexió s'establix en el tram de la línia aèria de 20 kV propietat i-DE “SALATORRE 1” de la ST SALADAS.

Tant el centre de seccionament com la línia que l'unix amb el punt de connexió a la xarxa seran cedits al gestor de la xarxa de distribució.

Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.

La documentació serà exposada per a consulta pública en la següent adreça electrònica:

<https://cindi.gva.es/es/web/energia/informacion-publica>, en castellà i

<https://cindi.gva.es/va/web/energia/informacion-publica>, en valencià, disponibles l'endemà de la publicació.

El que es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada, així com dirigir al Servici Territorial d'Indústria, Energia i Mines d'Alacant les al·legacions que es consideren oportunes en el termini de quinze (15) dies hàbils comptats a partir del següent al de la publicació d'este anunci, les quals es podran presentar via telemàtica a través de la seu electrònica de la Generalitat, accedint a l’enllaç següent

<https://www.gva.es/es/inicio/procedimientos?id_proc=15354&version=amp>,o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència reduïx a la mitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la citada llei.

La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 26 de juliol de 2024

Rosa María Aragonés Pomares

Directora territorial d'Alacant